Viborger Samler, 1844-08-10
Stænderforsamlingen i Viborg. To og tyvende Møde, den 5te August. Til endelig Behandling foretoges Sagen ang. Veimateriales Afgivelse til Biveie, – og Sagen ang. Præsternes Ret til Fribefordring. Comiteens Jndstilling i sidstnævnte Sag blev, forsaavidt den gaaer ud paa at fraraade Udkastets Emanation med Hensyn til Brudevielser, billiget med 41 Stemmer mod 1; og forsaavidt den gaaer ud paa at fraraade dets Emanation med Hensyn til Jordspaakastelser billiget med 35 Stemmer mod 7. Biskop Mullers Amendement: At der, hvis enten Forsamlingen eller Regjeringen ikke skulde billige Comiteens Jndstilling om, at Jordspaakastelse, udgaaer af Bestemmelsen, for Tydeligheds Skyld tilføies: naar ikke Liigprædiken eller Ligtale, hvorfor særskilt Vederlag gives, forlanges, blev, da det subsidiært sattes under Afstemning, forkastet med 31 Stemmer mod 11. Sammes Amendement: At ved Ordet "Sygebesøg i Udkastets 5te Linie tilføies: "naar den Syge forlanger, at Præsten ufortøvet skal komme til ham, blev uden Afstemning vedtaget som en Redactionsbemærkning, der kunde indflyde i Præmisserne til Forsamlingens Betænkning. Da derefter Kammerraad Grønbecks Amendement: At Udkastet ikke emanerer som Lov, sattes under Afstemning, blev samme billiget med 31 Stemmer mod 11 Derefter foretoges til foreløbig Behandling Sagen betræffende det af Biskop Tage Müller indleverede Andragende fra flere Præster i Ribe Amts nordre Provsti, ang. forandrede Bestemmelser for Deelingen af geistlige Embeders Jndtægter og Udgifter i det saakaldte Naadensaar. Andragendet gaaer fornemmelig ud paa at vise, hvorledes Lovens 2 Bogs 13 Capitel maa ansees som forældet, da det med Hensyn til en ikke uvigtig Deel af et Præstekalds Jndtægter, nemlig Avlingens gaaer ud fra den paa hiin Tid almindelige Trevangsdrift, og Regelen for Deelingen under de nu ganske forandrede Forhold kun kan anvendes ved Modificationer, om hvis Rigtighed Meningerne maae være deelte. Fremdeles søger dette Andragende at vise, hvorledes Tiendens og Præstegaardsavlens Deling efter Lovens 2131, 2, 3, 4, giver Vilkaarligheden et altfor stort Spillerum, da de trende Hovedparter, hvori Aare med Hensyn til denne Deeling falder, ere af meget ulige Længde og det gjør en betydelig Forskjel, om en Præst afgaaer ganske kort før eller efter 1ste Mai, 24de August og 11te November. Endeligen omtaler Andragendet ogsaa, hvorledes denne Deel af Lovgivningen i mange Puncter er ubestemt, og Meget maa afgjøres efter Skjøn og mindelig Overeenskomst meere end efter faste Bestemmelser. Den Petition, som Comiteen anbefaler gaaer derfor ud paa: At det maatte behage Hs. Majestæt allernaadigst at lade Rigets Provindsialstænder forelægge Udkast til en Anordning, indeholdende forandrede, og, saavidt muligt fuldstændige Bestemmelser for Deelingen af geistlige Embeders Jndtægter og Udgifter i Naadensaaret. Tre og tyvende Møde, den 6te August. Præsidenten anmeldte, at han fra Hs. Durchlauchtighed Hertugen af Augustenborg havde modtaget en Skrivelse, hvori han, i Anledning af de af Oberst Brock under Adressediscussionen brugte Yttringer, "det er kun 35 Aar siden, at en lignende Magt i Riget, blev betroet til en sand Hædermand, men en Krone vinkede han svigtede sin Pligt og forsømte det lykkeligste Moment til at skaffe Danmark Opreisning for lidte Tab, tilkjendegiver, at han, da han af den kongl. Commiss. Svar paa denne Yttring seer, at der er sigtet til hans afdøde Onkel, der i 1809 blev valgt til Kronprinds af Sverrig, anseer det for sin Pligat tilbagevise hiin ugrundede Beskyldning og at godtgjøre det ubeføiede i samme, hvilket han har troet ikke at kunne gjøre paa en mere fyldestgjørende Maade end ved at fremsende anden Deel af Ridder Aals Erindringer som Bidrag til Norges Historie fra 1800-1815, der indeholde den fuldstændigste Oplysning om hans Onkels Forhold som Høistcommanderende i Norge, Sluttelig tilføier han det Ønske, at Skrivelsens Jndhold maa blive anmeldt og den tilsendte Bog fremlagt. Præsidenten tilstedede, for Øieblikket ingen Discussioner desangaaende. Commissarius meddeelte, at Kjøbmand og Borgerrepræsentant Bernhard Ree var valgt til første og Justitsraad Toldkasserer Thorbrøgger til 2den Suppleant i 1ste Kjøbstaddistrict. Kjøbmand Ree var alt ankommen og indtog sin Plads i Forsamlingen. (Sidstnævnte, næsten eenstemmig valgte, Deputerede, er mulig den yngste i Alderen hvem et Deputeretvalg endnu er tilfaldet, da han, saavidt vides, først nylig er indtraadt i det 31te Aar og 30 Aars Alderen som bekjendt udgjør minimum i Aldersbestemmelsen for en Stænderdeputeret.)